
JONAVOS RAJONO SAVIVALDYBĖS ADMINISTRACIJOS

RUKLOS SENIŪNIJOS SPECIALISTO PAREIGYBĖS

APRAŠYMAS
I. Bendrosios nuostatos

1.  Specialistas yra Ruklos seniūnijos darbuotojas, dirbantis pagal darbo sutartį.

2.  Specialistas savo darbe vadovaujasi Lietuvos Respublikos Konstitucija, įstatymais, poįstatyminiais aktais, reglamentuojančiais viešąjį administravimą, vietos savivaldą, dokumentų rengimą, įforminimą bei saugojimą, savivaldybių biudžetų sudarymą ir vykdymą, valstybės tarnybą, darbo santykius, statistiką, gyventojų migraciją ir registrą, Jonavos rajono savivaldybės tarybos sprendimais, mero potvarkiais, administracijos direktoriaus bei Ruklos seniūnijos seniūno įsakymais ir kitais darbe reikalingais teisės aktais, taip pat šiuo pareigybės aprašymu.

3.  Specialistas yra Jonavos rajono savivaldybės administracijos savarankiško struktūrinio teritorinio padalinio – Ruklos seniūnijos – darbuotojas, tiesiogiai pavaldus seniūnui. Specialisto darbą finansiniais klausimais kontroliuoja Ruklos seniūnijos administracijos vyriausiasis buhalteris.
4.  Specialistas į darbą priimamas įstatymų nustatyta tvarka. Darbo sutartį su juo sudaro Jonavos rajono savivaldybės administracijos Ruklos seniūnijos seniūnas.

5.  Atostogų ar ligos metu specialistą pavaduoja atitinkamą kvalifikaciją turintis Jonavos rajono savivaldybės administracijos Ruklos seniūnijos seniūno paskirtas arba priimtas darbuotojas.

II. Kvalifikaciniai reikalavimai

6.  Specialistas privalo:

6.1. turėti ne žemesnį kaip vidurinį išsilavinimą;
6.2. išmanyti įstatymus ir poįstatyminius aktus, reglamentuojančius viešąjį  administravimą, vietos savivaldą, dokumentų rengimą, įforminimą bei saugojimą, savivaldybių biudžetų sudarymą ir vykdymą, valstybės tarnybą, darbo santykius, statistiką, gyventojų migraciją ir registrą, Jonavos rajono savivaldybės tarybos sprendimus, mero potvarkius, administratoriaus bei Ruklos seniūnijos seniūno įsakymus ir kitus darbe reikalingus teisės aktus;

6.3.  labai gerai mokėti lietuvių kalbą, taisyklingai rašyti;

6.4. labai gerai mokėti raštvedybos taisykles, sklandžiai dėstyti mintis raštu; 
6.5. sugebėti ruošti seniūnijos dokumentus seniūnijos veiklos klausimais;

6.6. gerai mokėti dirbti kompiuteriu savo darbo vietoje ir kompiuterių tinkle, kopijavimo aparatais, ryšių ir organizacine technika, atlikti jų techninę priežiūrą, pašalinti smulkius gedimus;

6.7. būti pareigingas, atsakingas, kruopštus, mandagus, sąžiningas, turėti organizacinių sugebėjimų, mokėti bendrauti su gyventojais.

III. Pareigos

7.  Specialistas:

7.1.  kaupia darbe reikalingus įstatymus, poįstatyminius aktus, jų pakeitimus bei papildymus ir jų laikosi; 

7.2.  vykdo LR archyvų įstatymo, Dokumentų rengimo ir įforminimo taisyklių ir seniūno patvirtintų dokumentų tvarkymo taisyklių reikalavimus;
7.3.  pildo dokumentų registracijos žurnalus bei pagal norminių ir metodinių dokumentų reikalavimus ruošia seniūnijos dokumentų bylų perdavimą į valstybinį archyvą;
7.4.  maketuoja, pildo ir keičia darbe reikalingas dokumentų formas;
7.5.  tvarko jam priskirtas tekstines ir elektronines dokumentų bylas;
7.6. ruošia raštus, pažymas ir kitus dokumentus valstybės ir Jonavos rajono savivaldybės institucijoms, Jonavos rajono statistikos valdybai, visuomeninėms organizacijoms, taip pat dokumentus teisės, viešosios tvarkos, priešgaisrinės ir civilinės saugos, verslo ir gyventojų užimtumo, kultūros, sporto, bendruomenės  savivaldos, statybos, butų ir negyvenamųjų patalpų perdavimo-priėmimo, suteikimo ir eksploatavimo, teritorijų planavimo, kelių ir gatvių statybos, remonto ir priežiūros, transporto, ryšių ir informatikos, komunalinio ūkio, aplinkosaugos ir sanitarijos klausimais;

7.7.  dirba seniūnijoje sudaromose nuolatinėse komisijose;

7.8.  ruošia savo pareigybės veiklos ataskaitas;

7.9.  renka statistikos duomenis ir ruošia statistikos ataskaitas;

7.10. dalyvauja gyventojų susirinkimuose;

7.11. vykdo gyvenamosios vietos deklaravimo ir deklaravimo duomenų tvarkymo taisyklių ir gyvenamosios vietos neturinčių asmenų apskaitą;
7.12. atlieka kitus seniūno pavedimus, nurodymus ir užduotis;

7.13. laikosi Ruklos seniūnijos nuostatų, darbo tvarkos, saugos darbe, gaisrinės saugos, civilinės saugos ir kitų Ruklos seniūnijos taisyklių;

7.14. laiku ir kokybiškai, kvalifikuotai atlieka savo pareigas, vykdo seniūno įsakymus, nurodymus, pavedimus ir užduotis;

7.15. ruošia pažymas apie gyvenamąją vietą ir šeimos sudėtį.
8. Laikantis kasos darbo organizavimo ir kasos operacijų atlikimo taisyklių:

8.1. paima iš banko grynus pinigus ir įneša į seniūnijos kasą;

8.2. įneša iš seniūnijos kasos į banko sąskaitas seniūnijos grynus pinigus;

8.3. išmoka atlyginimus seniūnijos darbuotojams;
8.4. išmoka vaiko išmokas;
8.5. išmoka pinigus iš seniūnijos kasos pagal kasos išlaidų orderius;

8.6. pildo kasos knygą, veda pinigų ir griežtos atskaitomybės finansinių dokumentų apskaitą, palygina faktišką pinigų sumą su kasos knygoje nurodytais likučiais, parašo kasos tikrinimo ataskaitą;

8.7. dalyvauja pinigų ir griežtos atskaitomybės finansinių dokumentų inventorizacijoje ir perdavime, keičiantis darbuotojams;
8.8. vykdo einamąją ir paskesniąją finansų kontrolę.
9. Administruoja išmokas vaikams.
10. Seka specialisto darbą apibrėžiančių įstatymų kaitą, kelia savo kvalifikaciją.

11. Organizuoja viešuosius pirkimus, vadovaujantis Jonavos rajono savivaldybės administracijos Ruklos seniūnijos supaprastintų pirkimų taisyklėmis.
12. Atsako už priešgaisrinę ir civilinę saugą.
IV. Teisės

13. Specialistas turi teisę:
13.1.  Dirbti saugos darbe ir higienos reikalavimus atitinkančioje darbo vietoje; 

13.2. Gauti darbo priemones ir informaciją pareigoms atlikti;
13.3. Reikalauti iš lankytojų ir suinteresuotų asmenų pateikti dokumentus, būtinus asmenybei nustatyti ir reikiamam dokumentui paruošti;
13.4. Mokytis ir kelti kvalifikaciją;
13.5. Teikti pasiūlymus darbo organizavimo tobulinimo ir kitais su pareigybe susijusiais klausimais;
13.6. Naudotis visomis kitomis teisėmis, numatytomis darbo, valstybės tarnybos ir kituose įstatymuose;
13.7. Turėti palydą vežant į banką ir iš banko pinigų sumas, didesnes už 4 MGL;
13.8. Prieš išduodamas pinigus, vertybinius popierius, pareikalauti iš darbuotojo ar kito asmens jo asmenybę patvirtinančio dokumento;
13.9. Tikrinti pajamų ir išlaidų, atlyginimų žiniaraščius.

V. Atsakomybė

14. Specialistas materialiai atsako už visų jo priimtų pinigų, vertybinių popierių saugumą, kasos operacijų teisingumą ir visus nuostolius, kuriuos seniūnija patiria tiek dėl sąmoningų jo veiksmų, tiek dėl netinkamo arba nesąžiningo pareigų vykdymo. Su juo seniūnija sudaro visiškos materialinės atsakomybės sutartį.
15. Specialistas atsako už jam patikėtų dokumentų, darbo priemonių ir inventoriaus saugumą ir taisyklių naudojimą, taip pat už visus nuostolius, kuriuos seniūnija patiria tiek dėl sąmoningų jo veiksmų, tiek dėl netinkamo arba nesąžiningo pareigų vykdymo.

16. Specialistas atsako už pareigybės aprašymu apibrėžtų uždavinių ir funkcijų, taip pat seniūno įsakymų, nurodymų, pavedimų bei užduočių savalaikį ir kokybišką vykdymą.
	


Susipažinome:

.....................................................           ..............................             ...................................................

            ( Darbuotojo pareigos)                                      (parašas)                                       (vardas, pavardė)

.....................................................

                      (data)

.....................................................           ..............................             ...................................................

            (Darbuotojo pareigos)                                       (parašas)                                       (vardas, pavardė)

.....................................................

                      (data)

